**A Nyíregyházi SzC Zay Anna Egészségügyi, informatikai Szakgimnáziuma és Kollégiuma**

**tanulmányok alatti vizsgák vizsgaszabályzata tantárgyi vizsgaleírások**

**2013-2015 között bevezetett képzésekre**

**A tanulmányok alatti vizsgák szabályai**

A tanuló osztályzatait évközi teljesítménye és érdemjegyei vagy az osztályozó vizsgán, a különbözeti vizsgán, valamint a pótló és javítóvizsgán nyújtott teljesítménye (tanulmányok alatti vizsga) alapján kell megállapítani.

**Osztályozó vizsgát kell tennie** a tanulónak a félévi és a tanév végi osztályzat megállapításához, ha

* felmentették a tanórai foglalkozásokon való részvétele alól,
* engedélyezték, hogy egy vagy több tantárgy tanulmányi követelményének egy tanévben vagy az előírtnál rövidebb idő alatt tegyen eleget,
* a 20/2012. EMMI rendeletben meghatározott időnél többet mulasztott, és a nevelőtestület döntése alapján osztályozó vizsgát tehet,
* a tanuló a félévi, év végi osztályzatának megállapítása érdekében független vizsgabizottság előtt tesz vizsgát.

Egy osztályozó vizsga egy adott tantárgy és egy adott évfolyam követelményeinek teljesítésére vonatkozik (kivétel a második eset). A tanítási év lezárását szolgáló osztályozó vizsgát az adott tanítási évben kell megszervezni.

Osztályozó vizsgának számít a szakképző iskolában – a szakképzésre vonatkozó rendelkezések szerint – szervezett beszámoltató vizsga is.

**Különbözeti vizsgát** a tanuló abban az iskolában tehet, amelyben a tanulmányait folytatni kívánja.

A vizsgázó **pótló vizsgát** tehet az igazgató által meghatározott vizsganapon, ha a vizsgáról neki fel nem róható okból elkésik, távol marad, vagy a megkezdett vizsgáról engedéllyel eltávozik, mielőtt a válaszadást befejezné.

**Javítóvizsgát** tehet a vizsgázó, ha

* a tanév végén – legfeljebb három tantárgyból – elégtelen osztályzatot kapott,
* az osztályozó vizsgáról, a különbözeti vizsgáról számára felróható okból elkésik, távol marad, vagy a vizsgáról engedély nélkül eltávozik.

A vizsgázó javítóvizsgát az iskola igazgatója által meghatározott időpontban, az augusztus 15-étől augusztus 31-éig terjedő időszakban tehet. Szakmai gyakorlatból akkor lehet javítóvizsgát tenni, ha a gyakorlati képzés szervezője azt engedélyezte.

**Vizsgaidőszakok**

A különbözeti és a beszámoltató vizsgákra tanévenként legalább két vizsgaidőszakot kell kijelölni. Javítóvizsga letételére az augusztus 15-étől augusztus 31-éig terjedő időszakban, osztályozó, különbözeti és beszámoltató vizsga esetén a vizsgát megelőző három hónapon belül kell a vizsgaidőszakot kijelölni azzal, hogy osztályozó vizsgát az iskola a tanítási év során bármikor szervezhet. A vizsgák időpontjáról a vizsgázót a vizsgára történő jelentkezéskor írásban tájékoztatni kell.

**Az írásbeli vizsga menete**

* A vizsga reggel nyolc óra előtt nem kezdhető el, és legfeljebb tizenhét óráig – művészeti szakgimnáziumban húsz óráig – tarthat.
* Ülésrend kialakítása
* Azonosítás
* Csak bélyegzővel ellátott lapok, feladatlapok és tétellapok használhatóak.
* A helyi tanterv által megengedett segédeszközök használhatóak. Írásbeli munka tollal, a rajz készülhet ceruzával. Egymás között nem cserélhetőek az eszközök!
* A vizsgázónak az írásbeli feladatok megválaszolásához rendelkezésre álló maximális idő vizsgatantárgyanként maximum 60 perc.
* Rendkívüli események kezelése: a jegyzőkönyvben a felügyelő tanár jelzi a rendkívüli eseményt és azonnal értesíti az intézmény vezetőjét. A kiesett idővel meg kell növelni a vizsga idejét.
* Szabálytalanságok kezelése: A szabálytalanság tényét, idejét a felügyelő tanár jelzi a jegyzőkönyvben, majd haladéktalanul értesíti az intézmény vezetőjét. A tanuló a munkáját folytathatja, de a vizsga után a szabálytalanságot haladéktalanul ki kell vizsgálni.
* Ha a tanuló rendelkezik érvényes szakértői véleménnyel, a benne foglaltak érvényesítését írásban kell kérnie az intézmény vezetőjétől, a vizsga megkezdése előtt. Az SNI-s és BTMN-es vizsgázók számára az írásbeli feladatok megválaszolásához rendelkezésre álló időt legfeljebb 30 perccel meg kell növelni.
* Az SNI-s és BTMN-es vizsgázó írásbeli vizsga helyett szóbeli vizsgát tehet, a szóbeli vizsgát pedig írásban teheti le az intézményvezető engedélye alapján.
* Egy vizsganapon egy vizsgázó vonatkozásában legfeljebb 3 írásbeli vizsgát lehet megtartani. A vizsgák között pihenőidőt, legalább 10 percet, legfeljebb 30 percet kell a vizsgázók részére biztosítani. A pótló vizsga negyedik vizsgaként - szükség esetén újabb pihenőidő beiktatásával - is megszervezhető.
* Pótló vizsgához igazolás benyújtása és írásbeli kérelem alapján intézményvezetői engedély szükséges
* Az írásbeli vizsga feladatlapjait a vizsgáztató tanár haladéktalanul kijavítja, a hibákat, tévedéseket a tanuló által használt tintától jól megkülönböztethető színű tintával megjelöli, röviden értékeli a vizsgakérdésekre adott megoldásokat.
* Azon tanulóknak, akiknek szóbeli vizsgázniuk szükséges, a szóbeli beosztását a tanulóval haladéktalanul közölni kell.

**A szóbeli vizsga menete**

* Egy vizsgázónak egy napra legfeljebb 3 vizsgatárgyból szervezhető szóbeli vizsga.
* A vizsgateremben egy időben legfeljebb 6 vizsgázó tartózkodhat.
* A szóbeli vizsgán a vizsgázó vizsgatantárgyanként húz tételt vagy kifejtendő feladatot, és kiválasztja a tétel kifejtéséhez szükséges segédeszközt.
* Minden vizsgázónak vizsgatantárgyanként legalább 30 perc felkészülési időt kell biztosítani.
* Egy-egy vizsgatantárgyból a feleltetés időtartama 15 percnél nem lehet több.
* Ha a vizsgázó a húzott tétel anyagából teljes tájékozatlanságot árul el, az elnök egy alkalommal póttételt húzat vagy pótfeladatot biztosít részére.
* Ha vizsgázó a feleletet befejezte, a következő vizsgatantárgyból történő tételhúzás előtt, legalább 15 perc pihenőidőt kell számára biztosítani, amely alatt a vizsgahelyiséget elhagyhatja.
* SNI-s és BTMN-es tanulók esetében a 30 perc felkészülési időt 10 perccel meg kell növelni. Ehhez kérelmet kell benyújtani az intézmény intézményvezetőjéhez legkésőbb a vizsgát megelőző utolsó munkanap 12 óráig.
* A tantárgyi felmentéssel rendelkező tanulók felmentéseit figyelembe kell venni.
* Szabálytalanságokat haladéktalanul ki kell vizsgálni.

**A gyakorlati vizsgarész**

* Az írásbeli vizsgára vonatkozó rendelkezéseket kell alkalmazni a gyakorlati vizsgára, amennyiben a vizsgafeladat megoldását valamilyen rögzített módon, a vizsga befejezését követően a vizsgáztató pedagógus által értékelhetően, - így különösen rajz, műszaki rajz, festmény, számítástechnikai program formájában – kell elkészíteni.
* A gyakorlati vizsgarészt akkor lehet megkezdeni, ha a vizsgabizottság elnöke meggyőződött a feltételek meglétéről.
* A gyakorlati vizsgarész megkezdése előtt a vizsgázókat tájékoztatni kell a gyakorlati vizsgarész rendjéről és a vizsgával kapcsolatos egyéb tudnivalókról, továbbá a gyakorlati vizsgarész helyére és a munkavégzésre vonatkozó munkavédelmi, tűzvédelmi, egészségvédelmi előírásokról.
* A gyakorlati vizsgafeladatok végrehajtásához az adott tantárgynál helyben meghatározott idő áll a rendelkezésére. Ebbe az időbe a vizsgafeladatok ismertetésének ideje nem számít bele. A gyakorlati vizsgarész végrehajtásához rendelkezésre álló idő feladatok szerinti megosztása tekintetében a vizsgafeladatok leírása tartalmazhat rendelkezéseket.
* Nem számítható be a vizsgafeladatok végrehajtására rendelkezésre álló időbe a vizsgázónak fel nem róható okból kieső idő.
* A gyakorlati vizsgarészt - a vizsgafeladatok számától függetlenül - egy érdemjeggyel kell értékelni.
* A vizsgamunkát érdemjeggyel kell értékelni. Az értékelésben fel kell tüntetni a vizsgázó nevét, születési helyét és idejét, a tanszak megnevezését, a vizsgamunka tárgyát, a végzett munka értékelését és a javasolt osztályzatot. Az értékelést a gyakorlati oktatást végző szaktanár írja alá.
* A vizsgázó gyakorlati vizsgarész osztályzatát a vizsgamunkára és a vizsga helyszínén készített önálló gyakorlati alkotásra kapott érdemjegyek alapján kell meghatározni.

**Vizsgadokumentumok**

**Írásbeli vizsga dokumentumai:**

* Tanulmányok alatti vizsgák jegyzőkönyve – Írásbeli vizsga
* Tanulmányok alatti vizsgák jegyzőkönyve – Tanuló tantárgyi eredményeiről
* Tétellapok, feladatlapok, lapok (bélyegzővel ellátva)

**Gyakorlati vizsga dokumentumai:**

* Tanulmányok alatti vizsgák jegyzőkönyve – Gyakorlati vizsga
* Tanulmányok alatti vizsgák jegyzőkönyve – Tanuló tantárgyi eredményeiről
* Balesetvédelmi oktatás jegyzőkönyve
* Tétellapok, feladatlapok, lapok (bélyegzővel ellátva)

**Szóbeli vizsga dokumentumai:**

* Tanulmányok alatti vizsgák jegyzőkönyve – Szóbeli vizsga
* Tanulmányok alatti vizsgák jegyzőkönyve – Tanuló tantárgyi eredményeiről
* Tanulmányok alatti vizsgák - Szóbeli vizsga beosztása
* Szóbeli tételsorok (bélyegzővel ellátva)
* Pontozó lapok
* Tétellapok, lapok (bélyegzővel ellátva)

**Egyéb dokumentumok:**

* Vizsgabeosztás
* Osztályozóív

**A vizsgatantárgyak követelményrendszere**

Az egyes vizsgatárgyak részeit és követelményrendszerét a tagintézmények a pedagógiai program intézményi függelékében és a helyi tantervükben szabályozzák.

**Az értékelés rendje**

Az értékelés módja érettségi tantárgyak esetén az érettségi vizsgán érvényes értékelési rendszernek megfelelően, a szakképzésben szakmai gyakorlati és elméleti tantárgyak, modulok esetén a szakmai vizsgákra vonatkozó szabályok szerint.

Ha a vizsgázó nem jelent meg a vizsgán, akkor minősítése „nem jelent meg”. Érdemjeggyel történő minősítés csak valamely vizsgarészen érdemjeggyel való értékelés esetén lehetséges.

**Az egyes vizsgatantárgyak részei, követelményei és értékelési rendje**

**A vizsgatantárgyak követelményrendszere**

Minden vizsgatantárgy követelményei azonosak az adott évfolyam adott tantárgyának az intézmény pedagógiai programjában, szakképzésben a központi programban található követelményrendszerével.

**Az értékelés rendje**

Ha a vizsgatantárgy írásbeli vizsgarészt is tartalmaz, akkor az írásbeli vizsga lezárását követően a vizsgáztató tanár kijavítja a dolgozatot. Követelmény, hogy a dolgozat javítása pontozásos rendszerben történjék, az egyes részpontszámokat és az egyes részekre kapható maximális pontszámot egyaránt meg kell jelölni.

A vizsgatantárgy akár egy vagy több vizsgarészt tartalmaz, az egyes vizsgarészekben elért pontszámok összege alapján az osztályzat a következőként határozandó meg:

* 0-24 % - elégtelen
* 25-39 % - elégséges
* 40-59 % - közepes
* 60-79 % - jó
* 80 – 100 % - jeles

Az osztályzatot az elért egész százalékos eredmény alapján állapítjuk meg. Ha a tanuló a több vizsgarészből álló vizsga bármelyik vizsgarészén nem éri el a 12 %-os eredményt, vizsgája elégtelen.

A szakképzésben az osztályzat a következőképpen határozandó meg:

* 0 - 50% - elégtelen (1)
* 51 – 60% - elégséges (2)
* 61 - 70% - közepes (3)
* 71 – 80% - jó (4)
* 81 – 100% - jeles (5)

**Magyar nyelv**

**Írásbeli és szóbeli vizsga**

Írásbeli vizsgarész: - 60 pont

A feladatlap az alábbi feladattípusokat tartalmazhatja:

- elméleti, gyakorlati kérdések és gyakorlati írásbeliséggel kapcsolatos feladatok, melyben a fogalmazási készség mellett a helyesírás is szerepet kap.

**Szóbeli vizsgarész:** – 40 pont

A szóbeli vizsgarészben egy 10 tételből álló tételsorból kell húznia a vizsgázónak. A szóbeli tétel elméleti feladatokat és gyakorlati feladaton keresztül történő elmélet kifejtését tartalmazza.

Értékelés: tartalom 25 pont, előadásmód 15 pont.

**Irodalom**

**Írásbeli és szóbeli vizsga.**

Írásbeli vizsgarész: - 60 pont.

A feladatlap tartalma: alkotói pályakép, műértelmezés, irodalomelmélet, irodalomtörténet.

**Szóbeli vizsgarész**: - 40 pont

A szóbeli vizsgarészben egy 10 tételből álló tételsorból kell húznia a vizsgázónak. A szóbeli tétel tartalma lehet stílustörténeti, téma, motívum szerinti vagy műfaji, poétikai megközelítésű.

Értékelés: tartalom 25 pont, előadásmód 15 pont.

Szóbeli vizsgán használható segédeszköz: szöveggyűjtemény, Irodalomtörténeti atlasz.

**Történelem**

A történelemvizsga **írásbeli** és **szóbeli** részből áll.

Az írásbeli és a szóbeli vizsga az érettségi vizsgaszabályzat történelem vizsgáztatására vonatkozó utasításainak szellemében és formájában kéri számon a tanuló ismereteit, az adott tanév tananyagát figyelembe véve.

**Az írásbeli** vizsgarész egy rövid válaszokat igénylő részből és két röviden kifejtendő esszéből áll. A rövid választ igénylő kérdések topográfiai, és fogalomhasználati kérdéseket tartalmaznak. A két esszé közül az egyik egyetemes történeti, a másik magyar történelmi témát kell hogy felöleljen. Az esszék formája és értékelése megegyezik az érettségi vizsga dolgozatainak formájával és értékelésével. Az írásbeli vizsga időtartama 45 perc.

**A szóbeli** vizsgán tíz tételből kell húzni a tanulónak. A húzott tételekhez a tanuló forrásokat kap, amelyek felhasználásával kell kifejtenie a kapott tételt.

**A vizsga pontjainak megoszlása**:

Írásbeli vizsgarész: 60 pont, ebből a rövid választ igénylő feladatokkal 30 pontot, a kifejtendő feladatokkal 2x15 =30 pontot lehet elérni.

A szóbeli vizsgán elérhető pontszám: 40 pont. Az összes elérhető pontszám: 100 pont.

**Angol nyelv**

Az angol nyelvi vizsga **írásbeli** és **szóbeli** vizsgarészekből áll.

**Az írásbeli** vizsga számon kéri a megfelelő tanév vagy tanévek tananyagát az érettségi vizsga követelményei és feladattípusai szerint. A feladatok típusai: nyelvhelyesség,olvasásértés és fogalmazás, szövegalkotás.

A tanuló – a fogalmazási feladat kivételével – nem használhat segédeszközt, a fogalmazási feladat megoldásakor szótár használata megengedett. A szótárt az iskola biztosítja.

Az írásbeli vizsga 45 perces, az elérhető pontszám: 40 pont.

**A szóbeli** vizsga két részből áll: egy szituációból és egy témakör kifejtéséből. Mindkét feladatot tetelhúzás alapján kapja a vizsgázó. A szóbeli vizsgán 20 pontot lehet elérni.   
(10 – 10 pont) A 12. évfolyam anyagából történő vizsgázáskor – érettségiző tanuló esetén – az angol nyelvi érettségi vizsga összes témaköre szerepel.

**Német nyelv**

A vizsga egy 45 perces **írásbeli** és egy **szóbeli** vizsgarészből áll. Az írásbeli vizsgán 40 pontot, a szóbeli vizsgán 20 pontot lehet elérni

**Az írásbeli** vizsga tananyaga a félév vagy tanév legfontosabb fejezeteit érinti.

A feladatok típusa lehet: teszt, mondat-átalakítás, fordítás, hiányos szöveg kiegészítése, rákérdezés, mondat-összekapcsolás. A feladatok között mindenféleképpen van egy szövegértés, egy szövegalkotás – (levélírás).

A tanuló a feladatok megoldásához nem használhat segédeszközt, a szövegalkotásnál szótár használata megengedett. (A szótárt az iskola biztosítja)

**A szóbeli** vizsgán az érintett tananyagban előforduló szituációk és témák közül kell egyet – egyet húznia a vizsgázónak. Az adott témáról kell a tanulónak a vizsgáztatóval beszélgetni, illetve a témáról önállóan beszélni.

A 12. évfolyam anyagából történő vizsgázáskor – érettségiző tanuló esetén - a német nyelvi érettségi vizsga összes témaköre szerepel.

**Matematika**

A matematika vizsga egy 45 perces feladatlap **írásbeli** megoldásából áll.

**Az írásbeli** feladatlap tartalmi jellemzői az alábbiak: legalább hat, de legföljebb hét feladatból áll, amelyek tananyaga a félév vagy tanév legfontosabb fejezeteinek legalább 75 %-át érinti. A feladatok közül két feladat az alapfogalmak, definíciók, egyszerű összefüggések ismeretét ellenőrzi, legalább négy (egy vagy több kérdésből álló) feladat pedig a vizsga tárgyát képező időszak legfontosabb feladattípusait tartalmazza. Az utóbbi feladatok közül kettő összetettebb feladatok közül való. Ha a tanuló az írásbeli vizsgán 12 % és 24 % közötti eredményt ér el, szóbeli vizsgán javíthat.

Az írásbelin elérhető pontszám: 50 pont, a szóbelin elérhető pontszám: 30 pont.

**A szóbeli tételek tartalmi jellemzői**

A tétel tartalmaz három, az elméleti anyag elsajátítását számonkérő kérdést (definíció, illetve tétel kimondását, vagy ezek közvetlen alkalmazását megkívánó egyszerű feladatot, valamint három feladatot.

Használható segédeszköz: függvénytáblázat, számológép.

**Fizika**

A vizsga egy 45 perces **írásbeli** vizsgarészből áll. Az írásbeli vizsga öt feladatból áll, melyek tananyaga a félév vagy tanév legfontosabb fejezeteinek legalább 75 %-át érinti.

A feladatok közül két feladat az alapfogalmak, törvényszerűségek, egyszerű összefüggések ismeretét ellenőrzi, továbbá három feladat pedig a vizsga tárgyát képező időszak legfontosabb feladattípusait tartalmazza. Az utóbbi feladatok közül kettő feladat könnyebb (rutinfeladatok), egy feladat pedig az összetettebb feladatok közül való.

Ha a tanuló az írásbeli vizsgán 12 % és 24 % közötti eredményt ér el, szóbeli vizsgán javíthat. Az írásbelin elérhető pontszám 30 pont, a szóbelin elérhető pontszám 20 pont.

**A szóbeli** vizsgán hat tételből kell húznia a vizsgázónak. A tétellap két részből áll, mindkét része egy – egy fizikai jelenség legfontosabb fogalmainak és az azzal kapcsolatos kísérleteknek a bemutatását, a témakörrel kapcsolatos összefüggések, tételek ismertetését tartalmazza.

Használható segédeszköz: függvénytáblázat, számológép.

**Biológia**

A vizsga egy 45 perces **írásbeli** és egy **szóbeli** vizsgarészből áll. Az írásbeli vizsgára a teljes pontszám 60 %-át, a szóbeli vizsgára 40 %-át lehet adni.

**Az írásbeli** vizsga legalább öt feladatból áll, amelyek tananyaga a félév vagy tanév fejezeteinek legalább 75 %-át érinti. Az írásbeli feladatsor megoldásával 60 pontot lehet elérni.

A feladatok között szerepelnie kell az alábbi feladattípusoknak:

* feleletválasztó feladatok (igaz/hamis állítás, egyszerű választás, többszörös választás, négyféle asszociáció, ábraelemzés,
* feleletalkotó feladatok (rövid válasz, ábra-kiegészítés).

**A szóbeli** vizsgán a középszintű érettségi követelményeknek (fakultáció esetén az emelt szintűeknek) megfelelően összeállított tíz tételből húz a tanuló, amelyeket kifejt. A szóbeli tétellapon három kérdés szerepel, amelyre egyenként 10 – 10 pont adható. Szerepel továbbá öt biológiai fogalom meghatározása is, amelyekért egyenként 2-2 pont adható.

A szóbelin elérhető pontszám: 40 pont.

**Kémia**

**Szóbeli** vizsga.

A tanulók létszámtól függően, de minimum 10 tételből húznak.

Az egyes anyagok jellemzésénél a kémiai szerkezet, ebből következő fizikai jellemző kémiai reakciók és az anyag gyakorlati jelentőségének ismertetése a fontos.

A témakörökhöz kapcsolódó egyszerű egyenleteket és számítási feladatokat is tartalmaz a feladatsor.

Elérhető pontszám: 25 pont

Használható segédeszköz: függvénytáblázat, számológép.

**Földünk és környezetünk**

A földünk és környezetünk vizsga egy 45 perces **írásbeli** és egy **szóbeli** vizsgarészből áll. Az írásbeli vizsgára a teljes pontszám 60 %-át, a szóbeli vizsgára 40 %-át lehet adni.

**Az írásbeli** vizsga legalább öt feladatból áll, amelyek tananyaga a félév vagy tanév legfontosabb fejezeteinek legalább 75 %-át érinti (általában fejezetenként két feladat félévi, egy feladat év végi számonkérés esetén).

A feladatok között tartalmilag három feladattípusnak feltétlenül szerepelnie kell:

* alapvető térképi-topográfiai ismereteket ellenőrző,
* alapfogalmakra, definíciókra vonatkozó,
* természeti és/vagy társadalmi gazdasági jelenségekkel, folyamatokkal kapcsolatos egyszerű számítási feladat.

**A szóbeli** vizsgán tíz tételből kell húznia a vizsgázónak. A tétellap két részből áll. Az egyik kérdés természetföldrajzi, a másik kérdés társadalom- és gazdaságföldrajzi vonatkozású. A kérdések minden esetben egy jelenség vagy folyamat legfontosabb fogalmaira, jellemzőire, működési mechanizmusára irányulnak.

Használható segédeszköz: a topográfiai ismeretek kivételével középiskolai atlasz.

**Testnevelés**

A vizsga típusa: **gyakorlati** vizsga. A vizsga testnevelés tantárgyból teljes mértékben az érettségivizsga-követelményeknek az adott félévben/tanévben a tananyagban szereplő követelményeire épül. A tanulók – az úszás és a küzdősportok kivételével – a gyakorlati követelményeket mutatják be sportáganként.

A gyakorlati bemutatás a következő sportágakat tartalmazza: atlétika, torna, gimnasztika, labdajátékok közül választhatóan egy sportág a röplabda, kosárlabda, labdarúgás közül.

Az értékelés az adott évfolyam követelményeinek megfelelően történik.

**Gyakorlati vizsga: (100 pont)**

* **Atlétika:** a mérhető teljesítmény alapján (30 pont)
* **Torna:** elemkapcsolatok végrehajtása választott szereken (30 pont)
* **Labdajáték:** aktív részvétel. A választott sportjátékban technikai, taktikai és szabályismeret (30 pont)
* **Gimnasztika:** testtartást javító gyakorlatok. Végrehajtása kéziszerrel, vagy szabad gyakorlatok (10 pont)

**Ének-zene**

SZÓBELI (100 pont)

TÉTELLAP (10 tétel) GYAKORLATI (MAX: 15 perc)

|  |  |
| --- | --- |
| 1. ZENETÖRTÉNET (20 pont) 2. ZENEELMÉLET (20 pont) 3. DALLAMÁTÍRÁS (20 pont) | 1. ÉNEKLÉS (20 pont) 2. ZENEFELISMERÉS (20 pont) |

Az ének-zene vizsga **szóbeli** és **gyakorlati** vizsgarészekből áll.

**A szóbeli** vizsgán a vizsgázó tíz tételből húz egy tétellapot, amelyen az alábbi három elem szerepel: zenetörténeti, zeneelméleti, dallamátírási feladat, amelyek megoldása 20-20-20 ponttal értékelhető.

A szóbelivizsgán 60 pont érhető el.

**A gyakorlati** vizsgarész két feladat megoldásából áll, egy éneklési feladat és egy legfeljebb öt zeneművet tartalmazó zene-felismerési feladat. A gyakorlati vizsgarész időtartama legföljebb 15 perc. A gyakorlati vizsgarész elemeire 20-20 pont adható, a gyakorlati vizsgarészben tehát 40 pont érhető el.

**Informatika**

Az informatika vizsga egy feladatlapon szereplő feladatok **gyakorlati** megoldásából áll. Időtartama 45 perc.

**A gyakorlati** feladatlap tartalmi jellemzői az alábbiak:

Legalább két, de legföljebb három (egyenként esetleg több részből álló) feladatból áll, amelyek tananyaga a félév vagy tanév legfontosabb fejezeteinek legalább 75 %-át érinti. A feladatok közül egy feladat egy összetett problémamegoldást ellenőriz. A másik (vagy másik két) feladat pedig a vizsga tárgyát képező időszak legfontosabb feladattípusaiból könnyebb feladat megoldását várja el (rutinfeladatok).

A következő segédeszközöket lehet használni a gyakorlati vizsgán: számítógép, vonalzó.

Elégtelen vizsga esetén a tantárgy jellegéből adódóan javitási lehetőség nincs.

**RAJZ ÉS VIZUÁLIS KULTÚRA**

A **gyakorlati vizsga** során a vizsgázó 4 tételből választhat. A tételek között megtalálható a grafikai készségekre, a színlátásra, a tanulmánykészítésre és a térábrázolásra vonatkozó feladatok.

A vizsgázó az általa hozott eszközökkel készíti el munkáját. Szükséges eszközök: grafitceruza, ecset, festék- víz v. tempera -, rajzlap.

A vizsga részét képezi tételenként két kérdés megválaszolása, melyek a tanuló művészettörténeti, kulturális műveltségéről adnak tájékoztatást.

A gyakorlati munka pontszáma: 30 pont

A műveltségi tájékozottság pontszáma: 20 pont

A vizsga összpontszáma: 50 pont

**Etika**

**Szóbeli** vizsga. A tételsornak 10 tételt kell tartalmazni az adott félév/év tananyagából.

Egy tétel tartalma egy etikai kérdés kifejtése, mely tartalmazhat forrásanyagot is.

A szóbeli vizsga pontszáma: 30 pont.

Segédeszköz nem használható.

**Informatika ágazatos osztály**

|  |  |
| --- | --- |
| **Évfolyam** | **Elméleti tárgyak** |
| 10. | * Hálózati ismeretek * Adatbázis és szoftverfejlesztés |
| 11. | * Hálózati ismeretek * Adatbázis és szoftverfejlesztés |
| 12. | * Hálózati ismeretek * Adatbázis és szoftverfejlesztés |

Az elméleti tárgyakból írásbeli vizsga van. A vizsga időtartama: 45 perc.

Minden vizsgatípusban az adott évfolyam tananyagának legalább 75 %-át érintő feladatok vannak.

**Az írásbeli** vizsga az adott tantárgy esetében az évfolyam tananyagának megfelelően több témakört érintő kérdésekből van összeállitva.

Ha a tanuló az írásbeli vizsgán 12 % és 24 % közötti eredményt ér el, szóbeli vizsgán javíthat.

**A szóbeli** tételek az adott évfolyam tananyagának legalább 75 %-át érintő ismereteket számonkérő kérdéseket tartalmaznak.

Az elérhető pontszám írásbeli vizsgán 40 pont, szóbeli vizsgán 20 pont.

**EGÉSZSÉGÜGYI ÁGAZAT SZAKKÉPESÍTÉSEINEK TANTÁRGYAI**

***52 723 01 Gyakorló ápoló szakképesítés***

***Ágazati szakközépisolai képzés 10-12. évfolyam***

**Egészségügyi alapismeretek**

A vizsga **írásbeli** vizsgarészből áll.

**Komplex írásbeli vizsga** a tantárgy témaköreit tartalmazza.

A vizsga egy 45 perces **írásbeli** feladatsorból áll.

Az írásbeli vizsga legalább 5 feladatot tartalmaz, melynek tananyaga a félév vagy a tanév témaköreinek legalább 75%-át érinti.

Az írásbeli feladatok az alábbi feladattípusokból állnak:

* fogalom-meghatározás
* szöveges kifejtő feladat
* rövid válaszokat igénylő feladatok

Az írásbeli vizsgán elérhető pontszám: 50 pont.

**Szakmai kommunikáció tantárgy**

A vizsga **írásbeli** és **szóbeli** vizsgarészből áll.

**Komplex szóbeli vizsga**: *Kommunikáció, Speciális kommunikáció*

A szóbeli vizsga legalább 5 tételt tartalmaz.

A vizsgán elérhető maximális pontszám: 20 pont.

**Írásbeli vizsga:** orvosi latin

A vizsga egy 45 perces **írásbeli** feladatsorból áll.

Az írásbeli vizsga legalább 5 feladatot tartalmaz, melynek tananyaga a félév vagy a tanév témaköreinek legalább 75%-át érinti.

Az írásbeli feladatok az alábbi feladattípusokból állnak:

* orvosi szakkifejezések fordítása
* rövid válaszokat igénylő feladatok

Az írásbeli vizsgán elérhető pontszám: 40 pont.

**Ápolástan-gondozástan tantárgy**

A vizsga **írásbeli**, **szóbeli** és **gyakorlati** vizsgarészből áll.

**Komplex írásbeli vizsga**: *Egészséges ember gondozása, Akadályozott ember gondozása, Ápolástudomány, Ápoláslélektan.*

A vizsga egy 45 perces **írásbeli** feladatsorból áll.

Az írásbeli vizsga legalább 5 feladatot tartalmaz, melynek tananyaga a félév vagy a tanév témaköreinek legalább 75%-át érinti.

Az írásbeli feladatok az alábbi feladattípusokból állnak:

* fogalom-meghatározás,
* szöveges kifejtő feladat,
* rövid válaszokat igénylő feladatok.

Az írásbeli vizsgán elérhető pontszám: 50 pont.

**Komplex szóbeli vizsga**: *Betegmegfigyelés, Ápolási beavatkozások.*

A szóbeli vizsga legalább 5 tételt tartalmaz.

A vizsgán elérhető maximális pontszám: 100 pont.

**Gyakorlati vizsga**: *Csecsemő- és kisgyermekgondozás.*

A gyakorlati vizsga legalább 5 tételt tartalmaz.

A vizsgán elérhető maximális pontszám: 50 pont.

**Klinikumi ismeretek tantárgy**

A vizsga **írásbeli**, **szóbeli** és **gyakorlati** vizsgarészből áll.

**Komplex írásbeli vizsga**: *Általános kórtan, Mikrobiológia-járványtan, Gyógyszertani alapismeretek.*

A vizsga egy 45 perces **írásbeli** feladatsorból áll.

Az írásbeli vizsga legalább 5 feladatot tartalmaz, melynek tananyaga a félév vagy a tanév témaköreinek legalább 75%-át érinti.

Az írásbeli feladatok az alábbi feladattípusokból állnak:

* fogalom-meghatározás,
* szöveges kifejtő feladat,
* rövid válaszokat igénylő feladatok.

Az írásbeli vizsgán elérhető pontszám: 50 pont.

**Komplex szóbeli vizsga**: *Anatómia-élettan, Belgyógyászat, Sebészet és traumatológia, Gyermekgyógyászat, Diagnosztikai alapismeretek, Terápiás alapismeretek.*

A szóbeli vizsga legalább 5 tételt tartalmaz.

A vizsgán elérhető maximális pontszám: 100 pont.

**Gyakorlati vizsga**: *Elsősegélynyújtás-első ellátás.*

A gyakorlati vizsga legalább 5 tételt tartalmaz.

A vizsgán elérhető maximális pontszám: 25 pont.

***52 723 01 Gyakorló ápoló szakképesítés***

**Foglalkoztatás II. tantárgy**

A vizsga **írásbeli** vizsgarészből áll.

**Írásbeli vizsga** a tantárgy témaköreit tartalmazza*.*

A vizsga egy 45 perces **írásbeli** feladatsorból áll.

Az írásbeli vizsga legalább 5 feladatot tartalmaz, melynek tananyaga a félév vagy a tanév témaköreinek legalább 75%-át érinti.

Az írásbeli feladatok az alábbi feladattípusokból állnak:

* fogalom-meghatározás,
* szöveges kifejtő feladat,
* rövid válaszokat igénylő feladatok.

Az írásbeli vizsgán elérhető pontszám: 50 pont.

**Foglalkoztatás I. tantárgy**

A vizsga **szóbeli** vizsgarészből áll.

**Szóbeli vizsga** a tantárgy témaköreit tartalmazza.

A szóbeli vizsga legalább 5 tételt tartalmaz.

A vizsgán elérhető maximális pontszám: 100 pont.

***52 723 01 Gyakorló ápoló szakképesítés***

**Diagnosztikus és terápiás szakismeretek tantárgy**

A vizsga **írásbeli** és **szóbeli** vizsgarészből áll.

**Komplex írásbeli vizsga**: *Biofizika, Biokémia, Gyógyszertan.*

A vizsga egy 45 perces **írásbeli** feladatsorból áll.

Az írásbeli vizsga legalább 5 feladatot tartalmaz, melynek tananyaga a félév vagy a tanév témaköreinek legalább 75%-át érinti.

Az írásbeli feladatok az alábbi feladattípusokból állnak:

* fogalom-meghatározás,
* szöveges kifejtő feladat,
* rövid válaszokat igénylő feladatok.

Az írásbeli vizsgán elérhető pontszám: 50 pont.

**Komplex szóbeli vizsga**: *Fizikális vizsgálatok, betegvizsgálat, Eszközös vizsgálatok, Terápiás eljárások, Perioperatív ellátás*.

A szóbeli vizsga legalább 5 tételt tartalmaz.

A vizsgán elérhető maximális pontszám: 50 pont.

**Diagnosztikus és terápiás beavatkozások tantárgy**

A vizsga **gyakorlati** vizsgarészből áll.

**Kopmlex gyakorlati vizsga**a tantárgy témaköreit tartalmazza.

A gyakorlati vizsga legalább 5 tételt tartalmaz.

A vizsgán elérhető maximális pontszám: 50 pont.